Bilag 4: Cover til håndtering af aktuelle emner fra risikologgen.

Til drøftelse af styregruppen for Ejendomsdataprogrammet på møde den 20. juni 2013

# Introduktion

Ejendomsdataprogrammet har identificeret en række risici, som har tværgående betydning for delprogrammets projekter. Disse risici er analyseret og beskrevet i overensstemmelse med Statens Projektmodels standard for risikohåndtering. En samlet oversigt over delprogrammets tværgående risici er gengivet i bilag 4 (GD1 Risikoanalyse v1.0).

# Styregruppens stillingtagen til aktuelle risici

I samarbejde med delprogrammets projekter vedligeholder programledelsen den fælles risikoanalyse.

Som en del af den løbende opfølgning på risikoanalysen fremlægges til drøftelse i styregruppen et udvalg af risikologgens risikopunkter, som efter programledelsens vurdering er aktuelle og relevante i forhold til styregruppen.

# Indstilling

Det indstilles at styregruppen tilslutter sig nedenstående forslag til håndtering af aktuelle risici.

# Aktuelle risici

|  |  |  |  |
| --- | --- | --- | --- |
| RisikoID  jf. risikologg | **Problem** | **Konsekvens** | **Forslag til håndtering af problem** |
| 21. | **Datafordelerens implementering, KOMPLEKS forsinkelse:**  Delprogram 7, datafordeleren (GD7) har meddelt en ny tidsplan for etablering og anskaffelse af den fællesoffentlige datafordeler. Dette medfører at idriftsættelsen af datafordeleren forventningsvis bliver 12 måneder senere end antaget ved udarbejdelse af grunddataaftalerne.  Tidsplanen er et dialogemne i forhandlingerne med leverandørerne og fastlægges derfor endeligt ved indgåelse af kontrakten med leverandøren. Kontrakten forventes indgået 8. maj 2014. | Ejendomsdataprogrammet kan ikke rettidigt implementere de nødvendige services (BBR, Matrikel, Ejerfortegnelse, AWS). Tilsvarende kan SKAT heller ikke udstille vurderingsansættelserne til brug for den kommunale ejendomsskatteberegning. En længere forsinkelse af datafordeleren kan nødvendiggøre at services skal etableres udenfor datafordeleren. | Problemstillingen er behandlet af grunddatabestyrelsen og beskrevet i notits om ny tidsplan for datafordeleren (*dagsordenens bilag 2*)    Ejendomsdataprogrammets fælles implementeringsplan beskriver hvordan ejendomsregistrene (Matriklen, BBR, Ejerfortegnelsen) og udstilling af vurderingsansættelser med deres komplekse samspil (og afhængigheder hos fx ESR) implementeres på datafordeleren.  Den ændrede tidsplan for datafordeleren ændrer forudsætningerne for denne planlægning, herunder spørgsmålet om hvornår nye services kan implementeres på datafordeleren.  I relation til ejendomsdataprogrammet er MBBL, GST og DIGST enige om, at der i efteråret 2013 udarbejdes en nærmere plan for samordnet implementering af ejendomsprogrammet på Datafordeleren. Som en del heraf vurderes om datafordelerens nye tidsplan har økonomiske konsekvenser og håndteringen heraf. |
| 1. | **Budgetlov:**  Ejendomsdataprogrammet har et flerårigt forløb og kan kun gennemføres i sin helhed, hvis det er muligt at overfører budgetposter mellem årene. Dette ser ud til at være vanskeligt/umuligt som følge af den nye ”budgetlov”.  Den fælles implementeringsplan viser afvigelser fra de første tidsestimater for projektaktivetternes gennemførelse, hvilket kræver overførsel af midler mellem finansårene. | Hvis der ikke er muligt at overføre midler mellem finansårene vil væsentlige aktiviteter formentlig ikke kunne gennemgøres. Dette vil true hele ejendomsdataprogrammets gennemførelse. Problemet vil manifestere sig ved overgangen til næste finansår/2014. | Ansvar for handling: De enkelte myndigheder går i dialog med det relevante §-kontor om evt. budgetoverførsler. |